禮記/表記
子言之：歸乎！君子隱而顯，不矜而莊，不厲而威，不言而信。

子曰：君子不失足於人，不失色於人，不失口於人，是故君子貌足畏也，色足憚也，言足信也。《甫刑》曰：「敬忌而罔有擇言在躬。」子曰：裼襲之不相因也，欲民之毋相瀆也。

子曰：祭極敬，不繼之以樂；朝極辨，不繼之以倦。子曰：君子慎以辟禍，篤以不掩，恭以遠恥。

子曰：君子莊敬日強，安肆日偷。君子不以一日使其躬儳焉，如不終日。子曰：齊戒以事鬼神，擇日月以見君，恐民之不敬也。子曰：狎侮，死焉而不畏也。

子曰：無辭不相接也，無禮不相見也，欲民之毋相褻也。《易》曰：「初筮告，再三瀆，瀆則不告。」

子言之：仁者，天下之表也；義者，天下之製也；報者，天下之利也。

子曰：以德報德，則民有所勸；以怨報怨，則民有所懲。《詩》曰：「無言不仇，無德不報。」《大甲》曰：「民非後無能胥以寧；後非民無以辟四方。」

子曰：以德報怨，則寬身之仁也；以怨報德，則刑戮之民也。

子曰：無欲而好仁者，無畏而惡不仁者，天下一人而矣。是故君子議道自己，而置法以民。
 
子曰：仁有三，與仁同功而異情。與仁同功，其仁未可知也；與仁同過，然後其仁可知也。仁者安仁，知者利仁，畏罪者強仁。仁者右也，道者左也。仁者人也， 道者義也。厚於仁者薄於義，親而不尊；厚於義者薄於仁，尊而不親。道有至，義有考。至道以王，義道以霸，考道以為無失。

子言之：仁有數，義有長短小大。中心憯怛，愛人之仁也：率法而強之，資仁者也。《詩》雲：「豐水有芑，武王豈不仕，詒厥孫謀，以燕翼子，武王烝哉。」數世之仁也。《國風》曰：「我今不閱，皇恤我後。」終身之仁也。

子曰：仁之為器重，其為道遠，舉者莫能勝也，行者莫能致也，取數多者仁也，夫勉於仁者，不亦難乎？是故君子以義度人，則難為人；以人望人，則賢者可知已矣。

子曰：中心安仁者，天下一人而已矣。《大雅》曰：「德如毛，民鮮克舉之，我儀圖之，惟仲山甫舉之，愛莫助之。」

《小雅》曰：「高山仰止，景行行止。」子曰：詩之好仁如此，鄉道而行，中道而廢，忘身之老也，不知年數之不足，俛焉日有孳孳，斃而後已。

子曰：仁之難成久矣！人人失其所好；故仁者之過易辭也。子曰：恭近禮，儉近仁，信近情，敬讓以行，此雖有過，其不甚矣。夫恭寡過，情可信，儉易容也，以此失之者，不亦鮮乎？《詩》曰：「溫溫恭人，惟德之基。」
 
子曰：仁之難成久矣，惟君子能之。是故君子不以其所能者病人，不以人之所不能者愧人。是故聖人之製行也，不製以己，使民有所勸勉愧恥，以行其言。禮以節 之，信以結之，容貌以文之，衣服以移之，朋友以極之，欲民之有一也。《小雅》曰：「不愧於人，不畏於天。」是故君子服其服，則文以君子之容；有其容，則文 以君子之辭；遂其辭，則實以君子之德。是故君子恥服其服而無其容，恥有其容而無其辭。恥有其辭而無其德，恥有其德而無其行。是故君子衰絰則有哀色，端冕則有敬色，甲胃則有不可辱之色。《詩》雲：「惟鵜在梁，不濡其翼；彼記之子，不稱其服！」

子言之：君子之所謂義者，貴賤皆有事於天下。天子親耕，粢盛櫃鬯以事上帝，故諸侯勤以輔事於天子。
 
子曰：下之事上也，雖有庇民之大德，不敢有君民之心，仁之厚也。是故君子恭儉以求役仁，信讓以求役禮。不自尚其事，不自尊其身，儉於位而寡於欲，讓於賢，卑己而尊人，小心而畏義，求以事君。得之自是，不得自是，以聽天命。《詩》雲：「莫莫葛藟，施於條枚；凱弟君子，求福不回。」其舜、禹、文王、周公之謂與！有君民之大德，有事君之小心。《詩》雲：「惟此文王，小心翼翼，昭事上帝，聿懷多福，厥德不回，以受方國。」

子曰：先王諡以尊名，節以一惠，恥名之浮於行也。是故君子不自大其事，不自尚其功，以求處情；過行弗率，以求處厚；彰人之善而美人之功，以求下賢。是故君子雖自卑，而民敬尊之。

子曰：後稷，天下之為烈也，豈一手一足哉！唯欲行之浮於名也，故自謂便人。
 
子言之：君子之所謂仁者，其難乎！《詩》雲：「凱弟君子，民之父母。凱以強教之，弟以說安之。」樂而毋荒，有禮而親；威莊而安，孝慈而敬。使民有父之尊，有母之親。如此而後可以為民父母矣。非至德其孰能如此乎？今父之親子也，親賢而下無能；母之親子也，賢則親之，無能則憐之。母，親而不尊；父，尊而不親。水之於民也，親而不尊；火，尊而不親。土之於民也，親而不尊；天，尊而不親。命之於民也，親而不尊；鬼，尊而不親。

子曰：夏道尊命，事鬼敬神而遠之，近人而忠焉，先祿而後威，先賞而後罰，親而不尊。其民之敝，憃而愚，喬而野，樸而不文。殷人尊神，率民以事神，先鬼而後禮，先罰而後賞，尊而不親，其民之敝。蕩而不靜，勝而無恥。」周人尊禮尚施，事鬼敬神而遠之，近人而忠焉，其賞罰用爵列，親而不尊，其民之敝，利而巧，文而不慚，賊而蔽。

子曰：夏道未瀆辭，不求備，不大望於民，民未厭其親。殷人未瀆禮，而求備於民。周人強民，未瀆神，而賞爵刑罰窮矣。子曰：虞夏之道，寡怨於民；殷周之道，不勝其敝。

子曰：虞夏之質，殷周之文，至矣。虞夏之文不勝其質；殷周之質不勝其文。
 
子言之曰：後世雖有作者，虞帝弗可及也已矣；君天下，生無私，死不厚其子；子民如父母，有憯怛之愛，有忠利之教；親而尊，安而敬，威而愛，富而有禮，惠而能散；其君子尊仁畏義，恥費輕實，忠而不犯，義而順，文而靜，寬而有辨。《甫刑》曰：「德威惟威，德明惟明。」非虞帝其孰能為此乎？

子言之：事君先資其言，拜自獻其身，以成其信。是故君有責於其臣，臣有死於其言。故受祿不誣，其受罪益寡。

子曰：事君大言入則望大利，小言入則望小利；故君子不以小言受大祿，不以大言受小祿。《易》曰：「不家食吉。」

子曰：事君不下達，不尚辭，非其人弗自。《小雅》曰：「靖共爾位，正直是與，神之聽之，式穀以女。」子曰：事君遠而諫，則讇也；近而不諫，則屍利也。

子曰：邇臣守和，宰正百官，大臣慮四方。

子曰：事君欲諫不欲陳。《詩》雲：「心乎愛矣，瑕不謂矣；中心藏之，何日忘之。」

子曰：事君難進而易退，則位有序，易進而難退則亂也。故君子三揖而進，一辭而退，以遠亂也。子曰：事君三違而不出竟，則利祿也，人雖曰不要，吾弗信也。

子曰：事君慎始而敬終。子曰：事君可貴可賤，可富可貧，可生可殺，而不可使為亂。

子曰：事君，軍旅不辟難，朝廷不辭賤。處其位而不履其事，則亂也。故君使其臣得誌，則慎慮而從之；否，則孰慮而從之，終事而退，臣之厚也。《易》曰：「不事王侯，高尚其事。」

子曰：唯天子受命於天，士受命於君。故君命順則臣有順命；君命逆則臣有逆命。詩曰：「鵲之薑薑，鶉之賁賁；人之無良，我以為君。」
 
子曰：君子不以辭盡人。故天下有道，則行有枝葉；天下無道，則辭有枝葉。是故君子於有喪者之側，不能賻焉，則不問其所費；於有病者之側，不能饋焉，則不問其所欲；有客，不能館，則不問其所舍。故君子之接如水；小人之接如醴。君子淡以成；小人甘以壞。《小雅》曰：「盜言孔甘，亂是用餤。」

子曰：君子不以口譽人，則民作忠。故君子問人之寒，則衣之；問人之饑，則食之；稱人之美，則爵之。《國風》曰：「心之憂矣，於我歸說。」

子曰：口惠而實不至，怨菑及其身，是故君子與其有諾責也，寧有已怨。《國風》曰：「言笑晏晏，信誓旦旦。不思其反，反是不思，亦已焉哉！」

子曰：君子不以色親人。情疏而貌親，在小人則穿窬之盜也與？子曰：情欲信，辭欲巧。

子言之：昔三代明王皆事天地之神明，無非卜筮之用，不敢以其私，褻事上帝。是故不犯日月，不違卜筮。卜筮不相襲也。大事有時日；小事無時日，有筮。外事用剛日，內事用柔日。不違龜筮。

子曰：牲牷禮樂齊盛，是以無害乎鬼神，無怨乎百姓。

子曰：後稷之祀易富也。其辭恭，其欲儉，其祿及子孫。詩曰：「後稷兆祀，庶無罪悔，以迄於今。」

子曰：大人之器威敬。天子無筮，諸侯有守筮。天子道以筮；諸侯非其國不以筮，卜宅寢室。天子不卜處大廟。

子曰：君子敬則用祭器。是以不廢日月，不違龜筮，以敬事其君長。是以上不瀆於民，下不褻於上。

礼記